**Сабақтың тақырыбы: Жеке тұлғаға қатысты құжаттар. В1. 42сабақ.**

Сабақтың мақсаттары:

Білімділік:

Жеке тұлғаға қатысты құжаттармен танысу

Дамытушылық: Ауызша сөйлеу дағдысын дамыту, есте сақтау қабілетін, логикалық ойлау, шығармашылық ойлауды дамыту.

Тәрбиелік: Тілге деген қызығушылықты ояту.

**Жеке адам өміріне қатысты құжаттарға өмірбаян,түйіндеме, жеке іс парағы, өтініш, мінездеме т.б. құжаттар жатады.**

1. **Өмірбаян.**

**Өмірбаян** – жеке адамның өмір жолы хронологиялық тәртіпте қысқаша жасалған ресми құжат. Әдетте оқуға түсу, жаңа қызметке орналасу кезінде жазылады. Онда азаматтың аты-жөні, туған жылы, күні, айы және туған жері, ұлты, отбасы жағдайы, білімі, бітірген оқу орындары, қызметі мен жұмыс тәжірибесі туралы және т.б. қосымша мәліметтер көрсетіледі.

**Өмірбаянның мазмұндық-құрылымдық жүйесі:**

1. Құжаттың аты (өмірбаян)

2.  Аты-жөні (толық жазылады), туған жылы, айы, күні, туған жері

3.  Ұлты

4.  Білімі, оқыған оқу орындары

5.  Қоғамдық-саяси қызметі

6.  Ата-анасы, жұбайы, балалары туралы мәлімет

7.  Қазіргі жұмысы, мекен-жайы

Өмірбаянның мазмұны автордың өмір жолын, іскерлік қасиеттерін жан-жақты баяндап беруге тиіс.

*Өмірбаян үлгісімен танысып, өз өмірбаянын құрастырыңыз.*

                                                         **Өмірбаян**

Мен, Мақсат Ахметұлы Нүсіпбеков, 1983 жылы, 14 қаңтарда Алматы обылысы, Панфилов ауданы, Үшарал ауылында тудым. Менің ұлтым - қазақ. Алматы каласы, Бостандық ауданындағы №81 орта мектебін 2000 жылы бітірдім.

2004 жылы Қазақстан-Британ техникалық университетінің 1 курсына оқуға түстім.

Ата-анам бар: әкем - Ахмет Абимолдаұлы Нүсіпбеков циркте жұмыс істейді. Анам - Салтанат Әріпжанқызы Алпысбекова, ауруханада жұмыс істейді. Мен үйленбегенмін.

Қазір осы жоғары оқу орнының  2-курсында оқып жүрмін. Мақсатым - жоғары білім алып, маман болып шығу.

       Мекен жайым: Алматы қаласы, "Орбита-3" ықшамауданы, 26-үй, 48-пәтер, тел. 29-48-56.

**Негізгі сөздік**

өмірбаян                           - автобиография

ұлт                                   - национальность

білім                                 - образование

жоғары білім                   - высшее образование

орта білім                         - среднее образование

ата-ана                    - родители

мұғалім                    - учитель

үйленгенмін           - женат

отбасы                    - семья

жұбай                      -супруг (супруга)

үйленбегенмін        - не женат

ажырасқанмын        - разведен

әскери қызметке міндеттімін              - обязан к воинской службе

әскери қызмет         - воинская служба

қосымша мәліметтер        - дополнительные сведения

мекен-жай                       - адрес

туу                                   - родиться

оқу                                  *-*учиться

қызмет                    - должностъ

қызметкер                        - служащий

маман                               - специалист

мамандық                         - специальность

әкімшілік                         - администрация

тіркелім                            - прописка

тұрғылықты жер     - место жительства

оқу орны                          - учебное заведение

арнайы орта            - средне-специальный

акционерлік            - акционерный

коммерциялық                 - коммерческий

дүниеге келу, туу         - родиться

түсу                                - поступать

бітіру                                - закончить

бару                                  - посещать, пойти, ходить

үйлену                              - жениться

тұрмысқа шығу                - выходить замуж

жұмыс істеу            - работать

ауысу                               - перейти

міндетті                            - обязан

1. **Түйіндеме**(Резюме)

Резюме француз тілінен алынған термин. “Айтылған, я жазылған мәселенің қысқаша түйіні” деген мағына береді.

Түйіндеме – белгілі бір тұлғаның өмірбаяны, білімі, мамандығы, кәсіптік шеберлігі, біліктілігі, икемділігі жайлы нақты, қысқа мәлімет беретін іс қағазының бір түрі.

Түйіндеменің ерекшелігі – үміткердің білімі және кәсіби шеберлігі туралы мәліметтердің кері хронологиялық тәртіпте берілуі.

**Түйіндеменің мазмұндық-құрылымдық жүйесі:**

-          аты-жөні;

-          туған жылы, күні, айы, туған жері;

-          ұлты;

-          жынысы;

-          мекен-жайы, телефоны;

-          отбасы жағдайы;

-          азаматтығы;

-          білімі;

-          бітірген оқу орындары;

-          кәсіби біліктілігі мен кәсіби тәжірибесі;

-          тілдік дағдылары;

-          компьютерлік сауаттылығы;

-          жеке қасиеттері (жауапкершілігі, адамдармен қарым-қатынас орнатуға бейімділік, ұстамдылық, мақсаттылық, ұйымдастырушылық, басқарушылық қабілеттер, ұжыммен жұмыс істей білу, ұқыптылық, алға қойған міндеттерге шығармашылық көзқарас т.б.)

-          қызығушылығы (саяхатқа шығу, би, домбырада ойнау, кітап оқу т.б.) туралы мәлімет, қосымша ақпараттар (мақтау грамоталары, сертификаттар, наградалар, патенттер т.б.)

*Түйіндеме үлгісімен танысыңыз*

                                        **Т Ү Й І Н Д Е М Е**

Аты-жөні: Сұлтанова Назира Айханқызы

Туған жылы, күні, жері: *1914 ж. 4-сәуірде Талдықорган қаласында тудым.*

Мекен-жайым: *Алматы қаласы, N. Тілендиев көшесі, 21, 3.*

Үй телефоны: *41-00-43*

Мамандығым: *заңгер, тарихшы.*

Сала: *Жоғары оқу орнының оқытушысы, мемлекеттік аппарат қызметкері.*

Білімі мен қызмет жолы туралы мәлімет:

Қазақ мемлекеттік зац университетініц аспиранты 1997-2000 жж.

Ілияс Жансугіров атындагы  университеті  тарих факулътетініц  оқытушысы   /995-1997 жж.

Ілияс Жансүгіров атындагы Талдықорган университеті тарих және қуқық факультетініқ студенті — 1991-1995 жж.

Негізгі мәліметтер. Казақстан тарихы, қуқықтану мәселелерімен айналысып, зерттеу жумыстарын жүргіздім. "Әлихан Бөкейхаповтың саяси, қуқықтық көзқарастары" тақырыбында кандидаттық диссертация жаздым. Республика, қала, жоғары оқу орындары колемінде өткен конференцияларды баяндама жасадым. Жогары оқу орнында жұмыс істеген тәжірибем бар. Қоғамдық жумыстарға белсене араласамын.

Қосымша мәліметтер: Ана тілім — қазақ тілі. Ағылшын  және орыс тілін жақсы білемін. Компьютермен қолданушы ретінде жұмыс істей аламын. Туристік сапармен Туркия, Қытай, Корея мемлекеттерінде болдым. Жеңіл машина жургізе аламын (1998 жылдан). Көпшілікпен жумыс істегенді ұнатамын. Ұйымдастырушылық қабілетім бар. Тапсырған іске жауапкершілікпен қараймын.

Әуестіктері  Театрға, спорт жарыстарына барганды, кітап оқығанды ұнатамын.

Кепілдеме туралы мәлімет: Қазақ мемлекеттік заң университеті Мемлекеттік құқық кафедрасының меңгерушісі берген кепілдеме қосымша беріліп отыр.

*4 наурыз 2000 жыл (қолы)      Сұлтанова Н.А.*